Lav et referat af nedenstående tekst:

Tekst:
Kameraer ombord på deres skibe er en af de kameler, som nordjyske fiskere har måttet sluge som en del af monitoreringsprojektet. En del af baggrunden for projektet har været at sikre torskebestanden i Kattegat, som ifølge Ministeriet for Fødevarer, Landbrug og Fiskeri er faldet med cirka 90 procent siden slutningen af halvfemserne. Kameraovervågningen har flere fiskere været utilfredse med og bekymrede over. Se TV2 Nords indslag om netop det herunder: Efter at have været i dialog med fiskerierhvervet kommer Rasmus Prehn (S) nu med 10 ”indrømmelser” til blandt andre nordjyske fiskere. Lempelse af overvågning De såkaldte indrømmelser skal imødekomme fiskerne - uden at gå på kompromis med torskens overlevelse. -	Der er blæst om det danske fiskeri. Det er et presset erhverv, og derfor har jeg den seneste tid været på en række besøg hos fiskerne for at høre på deres bekymringer, forslag og idéer. Blandt andet for at tale om monitoreringsprojektet, der aldrig har været tiltænkt som en straf af fiskerne, men en nødvendighed for at passe på fiskeriet og miljøet, siger Rasmus Prehn. Han forklarer yderligere om indrømmelserne: -	Jeg håber, at fiskerne vil tage godt imod indrømmelserne, hvor vi skruer markant ned for stikprøvekontrollen og indføre en bagatelgrænse, så uheld eller menneskelige fejl ikke straffes”. Færre stikprøvekontroller af kameraoptagelser, bedre begrundelser ved gennemsyn af kameraoptagelser og en bagatelgrænse for sanktionering af udsmid er nogle af de indrømmelser, som Rasmus Prehn giver fiskerne. Du kan se hele listen herunder:

Referat:
Fiskeriminister Rasmus Prehn (S) kommer efter dialog med fiskerierhvervet - blandt andet i Hirtshals og Sæby - med 10 lempelser af monitoreringsprojektet.